Diari Oficial de la Generalitat Valenciana


Sumari del DOGV 1006, del 15-02-1989 (1989/813130)

ORDRE de 24 de gener de 1989, de la Conselleria d'Agricultura i Pesca, per la qual s'aprova la desviació del traca de la via pecuària <<Barranc del Molí>> en el tram compres entre la fabrica de cartonatges Aitana i el riu Serpis, al terme municipal de Cocentaina (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/24/(2)/dof/vci/html**

### Dades del document

Número de DOGV
:   1006

Data del DOGV
:   15-02-1989

Secció del DOGV
:   DISPOSICIONS GENERALS

Número del document
:   1989/813130


Data del document
:   24-01-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 24 de gener de la Conselleria d'Agricultura i Pesca, per la qual s'aprova la desviació del traçat de la Via Pecuària "Barranc del Molí" en el tram comprés entre la fàbrica de cartonatges Aitana i el riu Serpis, al terme municipal de Cocentaina (Alacant).  
Vist l'expedient que el Sr. José Sanchís Cuevas, representant de «Mercantil Cartonajes Aitana», ha promogut i que la Secció Forestal d'Alacant ha tramitat correctament, per desviar un tram de la via pecuària «Barranc del Moli» comprés entre la fàbrica de cartonatges Aitana i el riu Serpis, al terme municipal de Cocentaina.  
Vist que s'ha obtingut l'informe dels organismes que el reglament vigent de vies pecuàries assenyala, i que el corresponent a l?Ajuntament de Cocentaina és favorable. Atés que la Cambra Local Agrària no ha presentat informe, tot i que se n'ha sol·licitat, per la qual cosa s'estima que no té cap inconvenient en la desviació proposada.  
Vist que s'ha acreditat la propietat de l'empresa esmentada dels terrenys per on ha de transcórrer el nou traçat de la via pecuària.  
Havent vist que la via pecuària en qüestió figura en el Projecte de Classificació de Vies Pecuàries del terme municipal de Cocentaina, aprovat mitjançant Ordre Ministerial de 14 de febrer de 1963.  
Havent vist la Llei de Vies Pecuàries de 27 de juny de 1974, el Reglament per aplicar-la, de 3 de novembre de 1978, la Llei de Procediment Administratiu de 17 de juliol de 1958, i les altres disposicions concordants.  
Vista la proposta de la Direcció General de la Producció Agrària i l'informe de l?Assessoria Juridica on es fa constar la necessitat de classificació prèvia de la via pecuària i la falta de documentació que acredite la propietat relativa a domini i càrregues de les terres afectades, aspecte que s'ha coinprovat degudament i documentació que ha estat aportada.  
Fent ús de les facultats que tinc atribuïdes,  
ORDENE:  
Article primer  
Es modifica el traçat de la via pecuària «Barranc del Molí» de la manera següent:  
En arribar a la fàbrica de cartonatges Aitana, gira a l?esquerra tot tenint com a eix el Camí del Patot, fins arribar al riu Serpis, on mor.  
Article segon  
Aquesta ordre exhaureix la via administrativa, i les persones que s'hi consideren afectades poden interposar recurs de reposició o qualsevol altra classe de recurs o reclamació que s'escaiga, davant el Conseller d?agricultura i Pesca en el termini d?1 mes comptador des de la publicació, previ al contenciós administratiu, en la forma i els requisits assenyalats en l'article 126 de la Llei de Procediment Administratiu.  
DISPOSICIO FINAL  
Aquesta ordre començarà a vigir el dia de la publicació al Diari Oficial de la Generalitat Valenciana.  
València, 24 de gener de 1989.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI